text: Курганны могільгік
  За 1 км ад вёскі Малькавічы, па дарозе на в. Ліпск, ва ўрочышча Града знаходзіцца могільнік з 5 насыпаў, вышынёю да 0,5 м, дыяметрам 6 – 8 м, маюць кальцавыя канаўкі. Выявіў Ю.У. Кухарэнка ў 1960 г. У 1965 г. быў разараны адзін курган, у якім знойдзены літы сярэбраны і цёмна-фіялетавы шкляны бранзалеты, 2 гліняныя прасліцы, бронзавае скроневае кольца з 3 падвескамі, на дроцікі якіх нанізаны шкляныя пацеркі. Адна з пацерак – самая вялікая - бурштынавая. Астатнія шкляныя. Самыя дробныя з іх залочаныя, больш буйныя – цёмна-фіялетавага колеру. Помнік датуецца X – XIII стагоддзямі, належаў дрыгавічам.
  Знаходкі зберагаюцца ў Брэсцкім абласным краязнаўчым музеі.